PRM บวก 3% โบรกแนะ “ซื้อ” เป้า 8.20 บ. จับตาครึ่งปีหลังโตต่อ รับ “FSU” ฟื้นเด่น
PRM บวก 3% โบรกแนะนำ “ซื้อ” ราคาเป้าหมาย 8.20 บ. จับตาครึ่งปีหลังโตต่อเนื่อง รับธุรกิจเรือ FSU - เรือ domestic trading ฟื้นตัวเร็ว
PRM บวก 3% โบรกแนะนำ “ซื้อ” ราคาเป้าหมาย 8.20 บ. จับตาครึ่งปีหลังโตต่อเนื่อง รับธุรกิจเรือ FSU - เรือ domestic trading ฟื้นตัวเร็ว
7 ก.ย. 2565

ผู้สื่อข่าวรายงานว่า วันนี้ (7 ก.ย.65) ราคาหุ้น บริษัท พริมา มารีน จำกัด (มหาชน) หรือ PRM ณ เวลา 15:45 น. อยู่ที่ระดับ 6.40 บาท บวก 0.20 บาท หรือ 3.23% สูงสุดที่ระดับ 6.45 บาท ต่ำสุดที่ระดับ 6.20 บาท ด้วยมูลค่าการซื้อขาย 123.40 ล้านบาท

บล.ดาโอ (ประเทศไทย) ระบุในบทวิเคราะห์วันนี้ (31 ส.ค.65) ว่าปรับประมาณการกำไรปกติปี 65 เพิ่มขึ้นจากเดิม 6% อยู่ที่ 1.2 พันล้านบาท เพิ่มขึ้น 22% เมื่อเทียบกับงวดเดียวกันของปีก่อน จากธุรกิจเรือ FSU ที่ฟื้นตัวเร็วและเรือ domestic trading ที่ดีขึ้นจากเดิม ขณะที่ครึ่งหลังของปี 65 จะดีขึ้นต่อเนื่อง
สำหรับแนวโน้มกำไรปกติไตรมาส 3/65 จะดีขึ้นอยู่ที่ 300-330 ล้านบาท และในไตรมาส 4/65 จะดีขึ้นต่อเนื่องจากการเติบโตในทุกธุรกิจโดยเฉพาะจากเรือ international trading ที่โดดเด่นสุด และ FSU ที่ฟื้นตัวดีขึ้น นอกจากนั้นในช่วงไตรมาส 3/65 จะมีรายการพิเศษจากการขายเรือ FSU จำนวน 1 ลำ (Bongkot Star) โดยประเมินว่าจะมีกำไรพิเศษราว 100 ล้านบาท และยังคงปรับราคาเป้าหมายขึ้นเป็น 8.20 บาท จากเดิมอยู่ที่ 7.70 บาท